2. ลักษณะการประกอบธุรกิจ

2.1 ความเป็นมาของบริษัท

พ.ศ. 2532 บริษัท ฮั้วฟง รับเบอร์ (ไทยแลนด์) จำกัด (ต่อไปเรียกโดยย่อว่า “บริษัทฯ”)
จดทะเบียนจัดตั้งขึ้นเมื่อวันที่ 2 มิถุนายน พ.ศ. 2530 โดยมีทุนจดทะเบียน 300,000,000 บาท
ชำระเต็มจำนวนถือหุ้นใหญ่ โดยบริษัทแม่คือ ฮั้วฟง รับเบอร์ อินดัสทรี จำกัด (
ต่อไปเรียกโดยย่อว่า “HFR” ) ที่ไต้หวัน โดยถือหุ้นอยู่ร้อยละ 99.99 ในระยะแรกบริษัทฯ
ทำการผลิตยางนอกและยางในสำหรับรถจักรยานภายใต้เครื่องหมายการค้า “DURO” และ
สำหรับรถจักรยานยนต์ภายใต้เครื่องหมายการค้า “DUNLOP”

พ.ศ. 2539 บริษัทฯ ได้รับมาตรฐาน ISO 9002: 1994

พ.ศ. 2541 บริษัทฯ ขยายการผลิตยางในและยางนอกสำหรับใช้กับรถจักรยานยนต์

พ.ศ.2542 บริษัทฯ
เริ่มจำหน่ายยางนอกและยางในสำหรับรถจักรยานยนต์ให้กับบริษัทรถจักรยานยนต์ฮอนด้าในรูปแบบของ
OEM

พ.ศ.2545 บริษัทฯ ได้รับมาตรฐาน ISO 9001: 2000

พ.ศ.2545 บริษัทฯ แปรสภาพเป็นบริษัทมหาชน และเมื่อวันที่ 29 กรกฎาคม พ.ศ.2545

พ.ศ. 2546 บริษัทจดทะเบียนเพิ่มทุนเป็น 387,100,000 บาท
และได้รับอนุมัติจากตลาดหลักทรัพย์แห่งประเทศไทยให้เป็นบริษัทจดทะเบียนชำระเต็มจำนวนแล้ว

พ.ศ. 2547 ก่อสร้างโรงงานแห่งที่ 2 ซึ่งตั้งอยู่ในนิคมอุตสาหกรรมบางปู จังหวัดสมุทรปราการ
โดยคาดว่าจะเปิด

ดำเนินการได้ในไตรมาสที่ 2 ปี 2548

บริษัทฯ
ได้มีการก่อตั้งและมีความเชี่ยวชาญในการดำเนินการผลิตยางนอกและยางในมาเป็นเวลานานกว่า
15 ปี โดยได้รับการสนับสนุนจาก HFR ซึ่งเป็นบริษัทแม่ที่ประเทศไต้หวัน ทั้งนี้ HFR
ก็มีประวัติการก่อตั้งมายาวนาน กว่า 57 ปี
มีความชำนาญในด้านการผลิตยางนอกยางในที่ได้รับมาตรฐานสากลหลายอย่าง เช่น
เครื่องหมายมาตรฐาน ”CNS” (Chinese National Standard)ในปี พ.ศ. 2530,
เครื่องหมายมาตรฐาน “JIS” (Japan Industry Standard) ในปี พ.ศ. 2532,
เครื่องหมายมาตรฐาน QS-9000 ในปี พ.ศ. 2541, เครื่องหมายมาตรฐาน ISO 14001 ในปี
พ.ศ. 2542 และเครื่องหมายมาตรฐานกลุ่มประเทศยุโรป (E-MARK) ในปี พ.ศ. 2541

2.  โครงสร้างกลุ่มบริษัทฯ และบริษัทในเครือ

ปัจจุบันบริษัทฯ มีผู้ถือหุ้นใหญ่คือบริษัท HFR ซึ่งเป็นบริษัทแม่ตั้งอยู่ที่ประเทศไต้หวัน
โดยมีโครงสร้างของกลุ่มบริษัท

ดังนี้

บริษัทฮั้วฟงรับเบอร์อินดัสทรี จำกัด - HFR เป็นบริษัทแม่ของกลุ่มบริษัทฮั้วฟงฯ ซึ่งประกอบด้วย
บริษัท HFT, HFA, HFC,HFS, HFK,HFU, VIKING HOLDING COMPANY,HF-CHU ZHOU,HWA
YU HOLDING GROUP, และ ถือหุ้น 5%ในบริษัท SUMITOMO RUBBER CHU ZHOU
กับบริษัทSUMITOMO RUBBER CHANG SHU บริษัท HFR ตั้งอยู่ที่ประเทศไต้หวัน
ในขณะที่บริษัทลูกกระจายตามประเทศต่าง ๆ ที่มีศักยภาพในการเติบโตทางธุรกิจ
บริษัทแม่เป็นทั้งผู้ให้นโยบายทั้งด้านการผลิตและการตลาดให้กับบริษัททั้งกลุ่ม ซึ่งนโยบายต่าง ๆ
มาจากข้อตกลงที่ได้รับจากมติที่ประชุมผู้บริหาร ซึ่งบริษัทลูกจะต้องดำเนินตามนโยบายดังกล่าว
นอกจากนี้ความรับผิดชอบของบริษัทแม่ ไม่เพียงแต่ดูแลผลการดำเนินงานของบริษัทลูกอย่างใกล้ชิด
แต่ยังเป็นผู้ผลิตยางนอก และยางในสำหรับขายในประเทศไต้หวัน และตลาดทั่วโลกไม่ว่าจะเป็น
ยุโรป ตะวันออกกลาง และอเมริกาเหนือโดยเน้นการผลิตยางที่มีคุณภาพตั้งแต่ระดับกลางถึงสูง
และยางสำหรับรถจักรยานยนต์
และยางรถอุตสาหกรรมที่มีความเร็วสูงซึ่งวิธีการขายสินค้าที่ผลิตจากบริษัท HFR
จะเน้นขายที่ประเทศไต้หวัน เป็นหลักโดยเฉพาะยางรถจักรยาน ส่วนยางรถจักรยานยนต์
มีตลาดยุโรปมารองรับ และตลาดทั่วโลกสำหรับยางรถอุตสาหกรรมอื่น ๆ
สิ่งที่สำคัญอีกประการหนึ่งคือ
บริษัทแม่เป็นผู้ให้การสนับสนุนทางด้านการวิจัยและเทคโนโลยีให้กับบริษัทในกลุ่ม
ซึ่งเทคโนโลยียังได้รับความร่วมมือจากพันธมิตรทางธุรกิจ ได้แก่ บริษัท Sumitomo Rubber
ของญี่ปุ่นอีกด้วย

บริษัทฮั้วฟงรับเบอร์ (ไทยแลนด์) จำกัด (มหาชน) - HFT เป็นบริษัทผู้ผลิตและส่งออก โดยบริษัทฯ
จะเป็นผู้บริหารและกำหนดนโยบายการตลาดในประเทศไทย และเอเซียตะวันออกเฉียงใต้
สำหรับตลาดต่างประเทศแถบยุโรป และอเมริกาเหนือ บริษัทฯ
จะได้รับการสนับสนุนจากทางบริษัทแม่ บริษัทฯ ผลิตทั้งยางนอก และยางในสำหรับรถจักรยาน
รถจักรยานยนต์ และยางรถขนส่งขนาดเล็ก แต่สินค้าที่ผลิตจะเน้นคุณภาพระดับสูงถึงกลาง
และยางสำหรับพาหนะที่มีความเร็วต่ำ ซึ่งแตกต่างจากตลาดของบริษัทแม่ ดังนั้นบริษัท HFT
จึงมีตลาดที่แตกต่างจากบริษัทแม่และบริษัทในกลุ่ม

บริษัทฮั้วฟงรับเบอร์ (ยูเอสเอ) จำกัด – HFA เป็นบริษัทที่ไม่มีศูนย์การผลิตเป็นของตัวเอง
เป็นเพียงศูนย์การจำหน่ายในตลาดอเมริกาเหนือ และเป็นศูนย์บริการหลังการขาย
ลักษณะการดำเนินงานของบริษัทคือจะรับสินค้าจากบริษัทในเครือ เพื่อนำมาจำหน่ายในสหรัฐอเมริกา

บริษัทฮั้วฟง รับเบอร์ (ประเทศจีน) จำกัด – HFC เป็นบริษัทผู้ผลิต
และจำหน่ายสินค้าโดยเน้นตลาดภายในประเทศจีนเป็นหลักเนื่องจากจีนเป็นประเทศที่มีตลาดใหญ่มาก
ลักษณะสินค้าที่จำหน่ายจะมุ่งเน้นไปที่ตลาดระดับกลางถึงล่าง และยางสำหรับพาหนะที่มีความเร็วต่ำ
เช่นเดียวกับบริษัท HFT แต่บริษัท HFC มีตลาดที่แตกต่างอย่างชัดเจน
โดยนอกจากการจำหน่ายภายในประเทศจีนแล้ว ยังส่งออกสินค้าเพื่อจำหน่ายในอเมริกา
โดยผ่านบริษัท HFA ซึ่งดูแลตลาดแถบอเมริกา
นอกจากนี้ยังจำหน่ายไปยังประเทศแอฟริกาและกลุ่มประเทศในตะวันออกกลาง

บริษัทฮั้วฟง รับเบอร์ (ฮ่องกง) จำกัด – HFK เป็นบริษัทที่ก่อตั้งขึ้นเพื่อการค้า
บริษัทจัดตั้งขึ้นเนื่องด้วยข้อจำกัดทางกฎหมายของประเทศไต้หวัน
ซึ่งห้ามบริษัทในไต้หวันลงทุนโดยตรงในสาธารณรัฐประชาชนจีนซึ่งมีผลบังคับใช้ตั้งแต่ปี 2537
จึ่งเป็นสาเหตุทำให้ต้องจัดตั้งบริษัท HFK ซึ่งเป็นตัวกลางในการลงทุนในประเทศจีนอีกทอดหนึ่ง
บริษัทไม่มีฐานการผลิตแต่อย่างใด

บริษัทฮั้วฟง รับเบอร์ (สิงคโปร์) จำกัด – HFS เป็นบริษัท Holding ที่เข้าไปถือหุ้นในบริษัท HFC
ในนามของบริษัทแม่ (HFR) โดยไม่มีการผลิตหรือดำเนินธุรกิจแต่อย่างใด
บริษัทจัดตั้งขึ้นเนื่องด้วยหลังจากฮ่องกงรวมประเทศกับจีนในปี 2540 ทำให้บริษัทแม่ HFR
ต้องจัดตั้งบริษัทใหม่เพื่อเป็นบริษัทเพื่อการค้ากับบริษัท HFC

บริษัท ฮั้วฟง รับเบอร์ (ยุโรป) จำกัด –HFU
เป็นบริษัทที่ก่อตั้งขึ้นเพื่อการค้าส่งออกเเละนำเข้าของการออกเเบบเเละผลิตโมล์ดยาง
การขายเเละบริการของผลิตภัณท์ยางเเละพลาสติกในประเทศจีน บริษัทไม่มีการผลิตแต่อย่างใด

บริษัท ไวกิ้ง โฮลดิ้ง จำกัด เป็น บริษัท Holding ที่เข้าไปถือหุ้นในบริษัท HF-CHU ZHOU
ในนามของบริษัทแม่ HFR โดยไม่มีการผลิต เเต่เพื่อดำเนินธุรกิจของการบริการในเรื่องการลงทุน
การค้า การผลิตเเละการวางเเผน เทคนิค บริษัทจัดตั้งเมื่อปี 2541

บริษัท ฮั้วฟง รับเบอร์ (ซูโจว) จำกัด บริษัทผู้ผลิต ยางรถยนต์ และจำหน่ายในจีน

บริษัท ฮั้วยู โฮลดิ้ง กรุ๊ป จำกัด เป็นบริษัท Holding ที่เข้าไปถือหุ้นในบริษัท SUMITOMO
RUBBER(CHU ZHOU) กับบริษัท SUMITOMO RUBBER (CHANG SHU) ในนามของบริษัทแม่ HFR
จัดตั้งในปี 2547โดยไม่มีการผลิตเเต่เพื่อดำเนินธุรกิจของการบริการในเรื่องการลงทุน การค้า
การผลิตเเละการวางเเผน เทคนิค

บริษัท ซูมิโตโม รับเบอร์ (ซูโจว) จำกัด เป็นบริษัท ผู้ผลิตและจำหน่ายยางรถยนต์ในประเทศจีน
ซึ่งมีบริษัท SUMITOMO RUBBER (ประเทศญี่ปุ่น) เป็นผู้ลงทุน และมีบริษัท HFR ซึ่งเป็นบริษัทแม่
เป็นผู้ร่วมลงทุนจัดตั้งในปี 2545

บริษัท ซูมิโตโม รับเบอร์ (ชางสู) จำกัด เป็นบริษัทผู้ผลิตและจำหน่ายยางรถยนต์ในประเทศจีน
ซึ่งมีบริษัท SUMITOMO RUBBER (ประเทศญี่ปุ่น) เป็นผู้ลงทุน และมีบริษัท HFR ซึ่งเป็นบริษัทแม่
เป็นผู้ร่วมลงทุนจัดตั้งในปี 2546

3.  โครงสร้างรายได้

มูลค่าการจำหน่ายผลิตภัณฑ์ของบริษัทฯ แยกตามสายผลิตภัณฑ์ปี 2545 - 2547 (ล้านบาท)

  -------------------------- ---------- ------- ---------- ------- ---------- -------
  ผลิตภัณฑ์                     ปี 2547             ปี 2546             ปี 2545     

                             (ลบ.)      %       (ลบ.)      %       (ลบ.)      %

  จำหน่ายภายในประเทศ                                                           

  1. ยางนอก-ในรถจักรยาน       109.07     6.61    89.81      5.96    78.25      5.44

  2. ยางนอก-ในรถจักรยานยนต์    292.09     17.72   269.87     17.92   217.96     15.15

  3. ยางนอก-ในรถขนส่งขนาดเล็ก  3.82       0.23    1.56       0.10    1.82       0.13

  4.อื่นๆ                      14.10      0.86    4.32       0.29    8.87       0.62
  (วัตถุดิบและสินค้ากึ่งสำเร็จรูป)                                                     

  รวมมูลค่าการขายภายในประเทศ   419.08     25.42   365.56     24.27   306.90     21.34

  จำหน่ายต่างประเทศ                                                             

  1. ยางนอก-ในรถจักรยาน       557.94     33.84   496.39     32.97   517.08     35.95

  2. ยางนอก-ในรถจักรยานยนต์    93.52      5.67    77.53      5.15    34.32      2.39

  3. ยางนอก-ในรถขนส่งขนาดเล็ก  317.17     19.24   362.83     24.10   479.02     33.30

  4. อื่น ๆ (วัตถุดิบ             261.09     15.83   203.42     13.51   100.98     7.02
  และสินค้ากึ่งสำเร็จรูป)                                                           

  รวมมูลค่าการส่งออก            1,229.72   74.58   1,140.14   75.73   1131.40    78.66

  รวมรายได้จากการขายทั้งสิ้น      1,648.80   100     1,505.73   100     1,438.30   100
  -------------------------- ---------- ------- ---------- ------- ---------- -------

จากมูลค่าการจำหน่ายผลิตภัณฑ์ของบริษัทฯ ข้างต้น โดยเฉพาะอย่างยิ่ง ปี 2545-2547
จะเห็นว่าโครงสร้างรายได้หลักของบริษัทฯ จะมาจากการส่งออกมากถึงร้อยละ 76.32
โดยเฉพาะยางรถจักรยาน และ ยางรถขนส่งขนาดเล็ก
สำหรับภายในประเทศรายได้หลักส่วนใหญ่มาจากยางรถจักรยานยนต์ ตั้งแต่ปี 2546 ทั้งนี้บริษัทฯ
มีนโยบายที่จะเพิ่มสัดส่วนตลาดภายในประเทศให้มากขึ้น
โดยก็ยังคงให้ความสำคัญกับรายได้จากการส่งออกเป็นหลัก ซึ่งมูลค่าจากการส่งออกใน
ปี 2546 ร้อยละ 75.73 และในปี 2547 ร้อยละ 74.58 เทียบกับมูลค่าการขายทั้งหมด

2.4 เป้าหมายการดำเนินธุรกิจ

  1. เพื่อขยายส่วนแบ่งตลาดในประเทศให้มากยิ่งขึ้นและตลาดต่างประเทศให้มากกว่าเดิม

2. เพื่อพัฒนาคุณภาพสินค้า ความมีประสิทธิภาพในการผลิตอย่างต่อเนื่อง

  3. รักษาความเป็นผู้นำในตลาดหลักๆ
  โดยได้รับความสนับสนุนจากบริษัทแม่ภายใต้เครื่องหมายการค้า DURO และ DUNLOP จาก บริษัท
  Sumitomo Rubber ของประเทศญี่ปุ่นต่อไป

4. เน้นขายสินค้าที่มีอัตรากำไรขั้นต้นที่สูงโดยได้รับการสนับสนุนการขายสินค้าระยะยาว จากบริษัท
Sumitomo

Rubber

5. พัฒนาผลิตภัณฑ์ใหม่ ๆ เพื่อความสร้างความพึงพอใจให้กับลูกค้า